ร้านนี้สาขาแรกเลยที่ไปทานจะอยู่ที่ Dempsey  Hill ซึ่งจะเป็นแหล่งร้านอาหารขนาดใหญ่ การเรียงตัวเลขบล็อคต่างๆดูสับสนมากมาย คนขับแท็กซี่ทุกคนเลยจะบ่นปวดหัว ตอนช่วยเราหาร้าน พอไปบ่อยๆ โดนบ่นบ่อยๆก็เริ่มเบื่อที่ไปสาขานี้ ทั้งๆที่อาหารที่สาขานี้ทำมาดีและรสชาติอร่อยมากก

ตอนเปลี่ยนไปที่สาขา East Coast ช่วงแรก​ๆ​ อร่อย​น้อยกว่า​ที่​ Dempsey​นิดหน่อยแต่คุณภาพอาหารใกล้เคียงกัน ก็ไปอยู่เรื่อยๆ เป็นลูกค้าร้านนี้มาเกือบ 6 ปีละ 

ครั้งล่าสุดที่ไป เค้าเปลี่ยน recipe + management ใหม่​ยกเซ็ท​ เดินเข้าไปพนักงานเก่าๆที่จำหน้าได้มีแค่คนเดียว อาหารที่สั่งมาทานแทบไม่ได้ และส่งคืนไปด้วย

° Nachos ใส่ผักกาดแก้วมาพูนๆเลย แถมใช้ชีสราคาถูก salsa ราดมาแค่ช้อนโต๊ะนึงได้ Guacamole ที่ให้มาปลอมมาก เหมือนเอาอโวคาโดจริงใส่ไปซีกเล็กๆแล้วที่เหลือเอาอะไรมาปั่นๆรวมๆกัน รสชาติแย่มากกก 

° Grill fish burritos มาแบบสระซอสมะเมือเทศเลยทีเดียว​ ปกติเค้าเสริฟแบบแห้งๆ แล้วซอสใส่ถ้วยแยกต่างหากมา พอแช่มาในซอส แป้งห่อมันเหนียวๆแฉะๆ ความอร่อยลดลงไปเกือบ50%ได้ค่ะ​ ปลาข้างในมันไม่หวานเหมือนปลาคุณภาพดีและสดควรจะเป็น 

° Enchiladas แป้งที่ห่อมาอย่างเละ แถมรสชาติแย่สุดๆ  กัดไปคำเดียวเรียกบริกรมา ส่งกลับเลย เค้าก็พยายามนะ 5 นาที​ต่อมาก็เอาจานนี้มาตั้งอีก ทำให้เราเดือดทีแรกไม่ได้ต่อว่าอะไรมาก แค่ส่งกลับไปบอกว่าไม่ทานๆไม่ได้ ทีนี้เลยร่ายยยาวตั้งแต่​Nachos​ มาเลยว่าอะไรไม่อร่อยยังไง ชีสคุณภาพแย่ขนาดไหน เสียดายค่าแท็กซี่ 23 เหรียญ​ที่จ่ายไปมากแค่ไหนที่มานี่ คือ​ จัดไปแบบเต็มแล้วเรียกคิดเงินเลย จริงๆว่าจะจบแบบเงียบๆแล้วไม่กลับมาอีก พอมาคะยั้นคะยอให้ทานเลยโดนสวดไปเต็มๆเกือบสิบนาที​ คอแห้งมากตอนนั้น​ ต้องเดินไปร้าน Mel's (รีวิวไปแล้ว) ที่อยู่ไม่ไกลกันหาเครื่องดื่มดับกระหายอีก

เสียดายกับการเปลี่ยนแปลงมาก  เพราะร้านนี้แนะนำเพื่อนๆไปเยอะมาก เวลามีคนโทรฯมาถามว่าอยากทานอาหารเม็กซิกันที่นี่ไปร้านไหนดี? ต่อไปนี้ไม่มีอีกแล้ว จะส่งไปร้านอื่นให้หมดเลยย